Въпреки целия ентусиазъм от "победата на демокрацията в името на каталунската република", Пучдемон не е човекът, който може да намери изход от ситуацията. Дали Мадрид изобщо ще допусне той да се завърне в Испания и дали неговите коалиционни партньори ще продължат да го подкрепят? Междувременно втората сепаратистка партия на Каталуния демонстрира умереност и вече клони към преговори. Освен това двамата партийни лидери не изгарят от любов един към друг. Самият Пучдемон всъщност е не политик, а по-скоро воин на вярата. Той никога не е преследвал никаква друга цел, освен независимостта на Каталуния. Социалната политика, състоянието на училищата, здравеопазването – всичко това му е безразлично. Каталунците го харесват заради героичния му патос, но всъщност се нуждаят от прагматичен премиер, под чието ръководство регионът отново да се закотви в спокойни води.